title: Komisjoni rakendusmäärus (EL) 2018/1580, 19. oktoober 2018, millega muudetakse rakendusmäärust (EL) 2015/2197, millega sätestatakse rakenduslikud tehnilised standardid seoses tugeva korrelatsiooniga valuutadega vastavalt Euroopa Parlamendi ja nõukogu määrusele (EL) nr 575/2013 (EMPs kohaldatav tekst)

text:
                  22.10.2018

                  ET

                  Euroopa Liidu Teataja

                  L 263/53

         KOMISJONI RAKENDUSMÄÄRUS (EL) 2018/1580,
         19. oktoober 2018,
         millega muudetakse rakendusmäärust (EL) 2015/2197, millega sätestatakse rakenduslikud tehnilised standardid seoses tugeva korrelatsiooniga valuutadega vastavalt Euroopa Parlamendi ja nõukogu määrusele (EL) nr 575/2013
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 354 lõiget 3,
         ning arvestades järgmist:

                     (1)

                     Tagamaks, et komisjoni rakendusmääruse (EL) 2015/2197 (2) lisas osutatud valuutapaarid jätkuvalt kajastavad tegelikku korrelatsiooni asjaomaste valuutade vahel, tuleb ajakohastada tugeva korrelatsiooniga valuutade loetelu.

                     (2)

                     Loetelu puhul kasutatakse selliste kolme ja viie aasta andmeseeriate arvutamise lõppkuupäevana 31. märtsi 2017, mille alusel hinnatakse valuutapaare vastavalt määrusele (EL) nr 575/2013.

                     (3)

                     Käesolev määrus põhineb rakenduslike tehniliste standardite eelnõul, mille Euroopa Pangandusjärelevalve (EBA) esitas komisjonile.

                     (4)

                     Võttes arvesse, et rakendusmääruse (EL) 2015/2197 vajalikud muudatused ei ole sisulist laadi, ei ole EBA vastavalt määruse (EL) nr 1093/2010 (3) artikli 15 lõike 1 teisele lõigule korraldanud ühtegi avatud avalikku konsultatsiooni, kuna see oleks asjaomaste tehniliste standardite eelnõu ulatust ja mõju arvestades ebaproportsionaalne.

                     (5)

                     Seepärast tuleks rakendusmäärust (EL) 2015/2197 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Rakendusmääruse (EL) 2015/2197 lisa asendatakse käesoleva määruse lisa tekstiga.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 176, 27.6.2013, lk 1.

            (2)  Komisjoni 27. novembri 2015. aasta rakendusmäärus (EL) 2015/2197, millega sätestatakse rakenduslikud tehnilised standardid seoses tugeva korrelatsiooniga valuutadega vastavalt Euroopa Parlamendi ja nõukogu määrusele (EL) nr 575/2013 (ELT L 313, 28.11.2015, lk 30).

            (3)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

            LISA
            Tugeva korrelatsiooniga valuutade loetelu

               1. osa – Euroga (EUR) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Horvaatia kuna (HRK), Ungari forint (HUF), Maroko dirhem (MAD), Rumeenia leu (RON), Serbia dinaar (RSD).

               2. osa – Araabia Ühendemiraatide dirhemiga (AED) tugevas korrelatsioonis olevate valuutade loetelu

            Hiina jüaan (CNY), Hongkongi dollar (HKD), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD), USA dollar (USD).

               3. osa – Albaania lekiga (ALL) tugevas korrelatsioonis olevate valuutade loetelu

            Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Taani kroon (DKK), Horvaatia kuna (HRK), Maroko dirhem (MAD), Rumeenia leu (RON), Serbia dinaar (RSD), euro (EUR).

               4. osa – Bosnia ja Hertsegoviina margaga (BAM) tugevas korrelatsioonis olevate valuutade loetelu

            Albaania lekk (ALL), Bulgaaria leev (BGN), Tšehhi kroon (CZK), Taani kroon (DKK), Horvaatia kuna (HRK), Ungari forint (HUF), Maroko dirhem (MAD), Rumeenia leu (RON), Serbia dinaar (RSD), euro (EUR).

               5. osa – Bulgaaria leeviga (BGN) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Tšehhi kroon (CZK), Taani kroon (DKK), Horvaatia kuna (HRK), Ungari forint (HUF), Maroko dirhem (MAD), Rumeenia leu (RON), Serbia dinaar (RSD), euro (EUR).

               6. osa – Hiina jüaaniga (CNY) tugevas korrelatsioonis olevate valuutade loetelu

            Araabia Ühendemiraatide dirhem (AED), Hongkongi dollar (HKD), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD), USA dollar (USD).

               7. osa – Tšehhi krooniga (CZK) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Taani kroon (DKK), Horvaatia kuna (HRK), Maroko dirhem (MAD), endise Jugoslaavia Makedoonia vabariigi denaar (MKD), Rumeenia leu (RON), Serbia dinaar (RSD), euro (EUR).

               8. osa – Taani krooniga (DKK) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Horvaatia kuna (HRK), Ungari forint (HUF), Maroko dirhem (MAD), Rumeenia leu (RON), Serbia dinaar (RSD).

               9. osa – Hongkongi dollariga (HKD) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD), USA dollar (USD).

               10. osa – Horvaatia kunaga (HRK) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Taani kroon (DKK), Ungari forint (HUF), Maroko dirhem (MAD), Rumeenia leu (RON), Serbia dinaar (RSD), euro (EUR).

               11. osa – Ungari forindiga (HUF) tugevas korrelatsioonis olevate valuutade loetelu

            Bosnia ja Hertsegoviina mark (BAM), Bulgaaria leev (BGN), Taani kroon (DKK), Horvaatia kuna (HRK), Maroko dirhem (MAD), Poola zlott (PLN), Rumeenia leu (RON), Serbia dinaar (RSD), euro (EUR).

               12. osa – Iisraeli uue seekliga (ILS) tugevas korrelatsioonis olevate valuutade loetelu

            Maroko dirhem (MAD), Tai baat (THB).

               13. osa – India ruupiaga (INR) tugevas korrelatsioonis olevate valuutade loetelu

            Tai baat (THB).

               14. osa – Lõuna-Korea vonniga (KRW) tugevas korrelatsioonis olevate valuutade loetelu

            Singapuri dollar (SGD).

               15. osa – Liibanoni naelaga (LBP) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Macau pataaka (MOP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD), USA dollar (USD).

               16. osa – Maroko dirhemiga (MAD) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Taani kroon (DKK), Horvaatia kuna (HRK), Ungari forint (HUF), Iisraeli uus seekel (ILS), Rumeenia leu (RON), Serbia dinaar (RSD), Singapuri dollar (SGD), euro (EUR).

               17. osa – endise Jugoslaavia Makedoonia vabariigi denaariga (MKD) tugevas korrelatsioonis olevate valuutade loetelu

            Tšehhi kroon (CZK).

               18. osa – Macau pataakaga (MOP) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Liibanoni nael (LBP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD), USA dollar (USD).

               19. osa – Filipiinide peesoga (PHP) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Liibanoni nael (LBP), Macau pataaka (MOP), Singapuri dollar (SGD), Tai baat (THB), Taiwani dollar (TWD), USA dollar (USD).

               20. osa – Poola zlotiga (PLN) tugevas korrelatsioonis olevate valuutade loetelu

            Ungari forint (HUF).

               21. osa – Rumeenia leuga (RON) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Taani kroon (DKK), Horvaatia kuna (HRK), Ungari forint (HUF), Maroko dirhem (MAD), Serbia dinaar (RSD), euro (EUR).

               22. osa – Serbia dinaariga (RSD) tugevas korrelatsioonis olevate valuutade loetelu

            Albaania lekk (ALL), Bosnia ja Hertsegoviina mark (BAM), Bulgaaria leev (BGN), Tšehhi kroon (CZK), Taani kroon (DKK), Horvaatia kuna (HRK), Ungari forint (HUF), Maroko dirhem (MAD), Rumeenia leu (RON), euro (EUR).

               23. osa – Singapuri dollariga (SGD) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Lõuna-Korea vonn (KRW), Liibanoni nael (LBP), Maroko dirhem (MAD), Macau pataaka (MOP), Filipiinide peeso (PHP), Tai baat (THB), Taiwani dollar (TWD), USA dollar (USD).

               24. osa – Tai baadiga (THB) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Iisraeli uus seekel (ILS), India ruupia (INR), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Taiwani dollar (TWD), USA dollar (USD).

               25. osa – Taiwani dollariga (TWD) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Tai baat (THB), USA dollar (USD).

               26. osa – USA dollariga (USD) tugevas korrelatsioonis olevate valuutade loetelu

            Araabia Ühendemiraatide dirhem (AED), Hiina jüaan (CNY), Hongkongi dollar (HKD), Liibanoni nael (LBP), Macau pataaka (MOP), Filipiinide peeso (PHP), Singapuri dollar (SGD), Tai baat (THB), Taiwani dollar (TWD).


title: Komisjoni rakendusmäärus (EL) 2018/1980, 13. detsember 2018, millega muudetakse rakendusmäärust (EL) 2017/2325 seoses kõigi loomaliikide söödalisandina kasutatavate vedelletsitiinide, hüdrolüüsitud letsitiinide ja õlivabade letsitiinide valmististe lubade tingimustega (EMPs kohaldatav tekst)

text:
                  14.12.2018

                  ET

                  Euroopa Liidu Teataja

                  L 317/12

         KOMISJONI RAKENDUSMÄÄRUS (EL) 2018/1980,
         13. detsember 2018,
         millega muudetakse rakendusmäärust (EL) 2017/2325 seoses kõigi loomaliikide söödalisandina kasutatavate vedelletsitiinide, hüdrolüüsitud letsitiinide ja õlivabade letsitiinide valmististe lubade tingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Komisjoni rakendusmäärusega (EL) 2017/2325 (2) anti luba vedelletsitiinide, hüdrolüüsitud letsitiinide ja õlivabade letsitiinide valmististe kasutamiseks kõikide loomaliikide söödalisandina.

                     (3)

                     Taotleja tegi määruse (EÜ) nr 1831/2003 artikli 13 lõike 3 kohaselt ettepaneku muuta valmististe loa tingimusi, esitades selleks komisjonile taotluse ühtlustada söödalisandina kasutatavate letsitiinide spetsifikatsioone nende spetsifikatsioonidega, mis on sätestatud letsitiinide kasutamisel toidu lisaainetena, ning pikendada luba rapsiseemne kasutamiseks hüdrolüüsitud letsitiinide ja õlivabade letsitiinide lisaallikana. Taotlusele olid lisatud asjakohased andmed. Komisjon edastas taotluse Euroopa Toiduohutusametile (edaspidi „toiduohutusamet“).

                     (4)

                     Toiduohutusamet jõudis oma 12. juuni 2018. aasta arvamuses (3) järeldusele, et kõik söödalisandina kasutatavad erineva botaanilise päritoluga letsitiinid ja nende vormid vastavad spetsifikatsioonidele, mis on sätestatud letsitiinide kasutamiseks toidu lisaainetena, ning et rapsiseemnete kasutamine letsitiinide lisaallikana ei muuda toiduohutusameti eelnevaid järeldusi selle kohta, et letsitiinidel ei ole kahjulikku mõju loomade ja inimeste tervisele ega keskkonnale ning et need on tõhusad emulgaatorid. Toiduohutusameti hinnangul ei ole vaja kehtestada turustamisjärgse järelevalve erinõudeid. Samuti kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                     Loa kavandatud muudatuste hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud.

                     (6)

                     Seepärast tuleks rakendusmäärust (EL) 2017/2325 vastavalt muuta.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2017/2325 I lisa asendatakse käesoleva määruse lisaga.

            Artikkel 2
            Üleminekumeetmed

               1.   Lisaaineid 1c322i, 1c322ii and 1c322iii ning neid lisaaineid sisaldavaid eelsegusid, mis on toodetud ja märgistatud enne 2. juulit 2019 kooskõlas enne 2. jaanuari 2019 kohaldatavate eeskirjadega, võib jätkuvalt turule lasta ja kasutada olemasolevate varude ammendumiseni.

               2.   I lisas nimetatud lisaaineid sisaldavaid segasööta ja söödamaterjale, mis on toodetud ja märgistatud enne 2. jaanuari 2020 kooskõlas enne 2. jaanuari 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   I lisas nimetatud lisaaineid sisaldavaid segasööta ja söödamaterjale, mis on toodetud ja märgistatud enne 2. jaanuari 2021 kooskõlas enne 2. jaanuari 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 14. detsembri 2017. aasta rakendusmäärus (EL) 2017/2325, milles käsitletakse loa andmist vedelletsitiinide, hüdrolüüsitud letsitiinide ja õlivabade letsitiinide valmististe kasutamiseks kõikide loomaliikide söödalisandina ning millega muudetakse rakendusmäärust (EL) 2017/1007 (ELT L 333, 15.12.2017, lk 17).

            (3)  EFSA Journal 2018; 16(6): 5334.

            LISA

                     „I LISA

                                 Söödalisandi identifitseerimisnumber

                                 Loa hoidja

                                 Söödalisand

                                 Koostis, keemiline valem, kirjeldus, analüüsimeetod

                                 Loomaliik või -kategooria

                                 Vanuse ülempiir

                                 Sisalduse alammäär

                                 Sisalduse ülemmäär

                                 Muud tingimused

                                 Loa kehtivusaja lõpp

                                 Letsitiinisisaldus milligrammides 12 % niiskusesisaldusega täissööda kilogrammi kohta

                                    Kategooria: tehnoloogilised lisandid. Funktsionaalrühm: emulgaatorid

                                 1c322i

                                 —

                                 Letsitiinid

                                    Söödalisandi koostis

                                 Järgmised valmistised:

                                             —

                                             letsitiinid ja hüdrolüüsitud letsitiinid vedelal kujul (plastsest voolavani);

                                             —

                                             õlivabad letsitiinid ja õlivabade hüdrolüüsitud letsitiinid tahkel kujul.

                                    Toimeaine kirjeldus

                                 Sojaoast, päevalille- või rapsiseemnetest saadud letsitiinid, hüdrolüüsitud letsitiinid, õlivabad letsitiinid ja õlivabad hüdrolüüsitud letsitiinid:
                                 CASi nr 8002-43–5

                                    Analüütiliselt määratud sisaldus:

                                             —

                                             letsitiinid, õlivabad letsitiinid: vähemalt 60,0 % atsetoonis lahustumatust ainest;

                                             —

                                             hüdrolüüsitud letsitiinid ja õlivabad hüdrolüüsitud letsitiinid: vähemalt 56,0 % atsetoonis lahustumatust ainest

                                       Massikadu kuivatamisel: mitte üle 2 % (105 °C, 1 tund)
                                 Tolueenis lahustumatud ained: mitte üle 0,3 %

                                    Happearv:

                                             —

                                             letsitiinid, õlivabad letsitiinid: mitte üle 35 mg kaaliumhüdroksiidi 1 g proovi kohta;

                                             —

                                             hüdrolüüsitud letsitiinid ja õlivabad hüdrolüüsitud letsitiinid: mitte üle 45 mg kaaliumhüdroksiidi 1 g proovi kohta

                                       Peroksiidarv: 10 või väiksem

                                    Analüüsimeetod
                                     (1)

                                 Söödalisandi iseloomustamine:
                                 komisjoni määrus (EL) nr 231/2012 (2) ja vastavad katsemeetodid ÜRO Toidu- ja Põllumajandusorganisatsiooni (FAO) ja Maailma Terviseorganisatsiooni (WHO) ühise lisaainete eksperdikomisjoni (JECFA) monograafias „Letsitiin“ (3)
                                     (4)

                                 Kõik loomaliigid

                                 —

                                 —

                                 —

                                 Söödalisandi ja eelsegu etiketil märgitakse kasutatud vorm(id).

                                 6. juuli 2027

               “

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports

               (2)  Komisjoni 9. märtsi 2012. aasta määrus (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).

               (3)  FAO JEFCA väljaande „Combined Compendium of Food Additive Specifications“ („Toidu lisaainete spetsifikatsioonide koondkogumik“) monograafia nr 4 „Lecithin“ („Letsitiin“) (2007): http://www.fao.org/fileadmin/user_upload/jecfa_additives/docs/monograph4/additive-250-m4.pdf

               (4)  FAO JEFCA väljaande „Combined Compendium of Food Additive Specifications“ 4. köide „Analytical methods, test procedures and laboratory solutions used by and referenced in the food additive specifications“ („Toidu lisaainete spetsifikatsioonides osutatud ja nende puhul kasutatavad analüüsi- ja katsemeetodid ning laboratoorsed lahused“): http://www.fao.org/docrep/009/a0691e/a0691e00.htm.


title: Komisjoni rakendusmäärus (EL) 2018/1978, 10. detsember 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Cidre de Bretagne“ / „Cidre breton“ (KGT))

text:
                  14.12.2018

                  ET

                  Euroopa Liidu Teataja

                  L 317/9

         KOMISJONI RAKENDUSMÄÄRUS (EL) 2018/1978,
         10. detsember 2018,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Cidre de Bretagne“ / „Cidre breton“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määrusega (EÜ) nr 2446/2000 (2) registreeritud kaitstud geograafilise tähise „Cidre de Bretagne“ / „Cidre breton“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Cidre de Bretagne“ / „Cidre breton“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. detsember 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  Komisjoni 6. novembri 2000. aasta määrus (EÜ) nr 2446/2000, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa (EÜT L 281, 7.11.2000, lk 2).

            (3)  ELT C 222, 26.6.2018, lk 20.


title: Komisjoni rakendusmäärus (EL) 2018/1979, 13. detsember 2018, milles sätestatakse kõne mobiilsidevõrgus lõpetamise maksimaalsete tasude kogu liidu kaalutud keskmine ja tunnistatakse kehtetuks rakendusmäärus (EL) 2017/2311 (EMPs kohaldatav tekst)

text:
                  14.12.2018

                  ET

                  Euroopa Liidu Teataja

                  L 317/10

         KOMISJONI RAKENDUSMÄÄRUS (EL) 2018/1979,
         13. detsember 2018,
         milles sätestatakse kõne mobiilsidevõrgus lõpetamise maksimaalsete tasude kogu liidu kaalutud keskmine ja tunnistatakse kehtetuks rakendusmäärus (EL) 2017/2311
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. juuni 2012. aasta määrust (EL) nr 531/2012, (1) mis käsitleb rändlust üldkasutatavates mobiilsidevõrkudes liidu piires, eriti selle artikli 6e lõiget 2,
         ning arvestades järgmist:

                     (1)

                     Vastavalt määrusele (EL) nr 531/2012 ei tohiks omamaine teenuseosutaja alates 15. juunist 2017 nõuda rändluskliendilt üheski liikmesriigis vastu võetud reguleeritud rändluskõnede eest ühtegi omamaisele jaehinnale lisanduvat tasu, kui need kõned jäävad mõistliku kasutamise põhimõtte kohase mahu piiresse.

                     (2)

                     Määrusega (EL) nr 531/2012 on reguleeritud rändluskõne vastuvõtmise suhtes kohaldatavate lisatasude piirmääraks seatud kõne mobiilsidevõrgus lõpetamise maksimaalsete tasude kogu liidu kaalutud keskmine.

                     (3)

                     Komisjoni rakendusmääruses (EL) 2017/2311 (2) on sätestatud kõne mobiilsidevõrgus lõpetamise maksimaalsete tasude kogu liidu kaalutud keskmine, mida kohaldatakse alates 2018. aastast, võttes aluseks 1. juuli 2017. aasta andmed.

                     (4)

                     Elektroonilise Side Euroopa Reguleerivate Asutuste Ühendatud Amet on edastanud komisjonile liikmesriikide reguleerivatelt asutustelt kogutud ajakohastatud teabe kõne mobiilsidevõrgus lõpetamise tasude maksimaalse taseme kohta, mis on iga riigi konkreetsetes mobiilsidevõrkudes häälkõne lõpetamise hulgiteenuse turul kehtestatud vastavalt Euroopa Parlamendi ja nõukogu direktiivi 2002/21/EÜ (3) artiklitele 7 ja 16 ning Euroopa Parlamendi ja nõukogu direktiivi 2002/19/EÜ (4) artiklile 13, ning kõigi abonentide arvu kohta liikmesriikides.

                     (5)

                     Komisjon on arvutanud kõne mobiilsidevõrgus lõpetamise maksimaalsete tasude kogu liidu kaalutud keskmise vastavalt määrusele (EL) nr 531/2012 järgmiselt: konkreetses liikmesriigis kõne mobiilsidevõrgus lõpetamise lubatud maksimaalne tasu korrutati selle liikmesriigi abonentide koguarvuga, kõigi liikmesriikide selliselt arvutatud korrutised liideti ning siis jagati saadud summa kõigi liikmesriikide abonentide koguarvuga, võttes aluseks 1. juuli 2018. aasta andmed. Euroalaväliste liikmesriikide puhul on vahetuskursina kasutatud 2018. aasta teise kvartali keskmist vastavalt Euroopa Keskpanga andmebaasile.

                     (6)

                     Seepärast tuleks ajakohastada kõne mobiilsidevõrgus lõpetamise maksimaalsete tasude kogu liidu kaalutud keskmist, mis on sätestatud rakendusmääruses (EL) 2017/2311.

                     (7)

                     Seepärast tuleks rakendusmäärus (EL) 2017/2311 kehtetuks tunnistada.

                     (8)

                     Vastavalt määrusele (EL) nr 531/2012 peab komisjon kõne mobiilsidevõrgus lõpetamise maksimaalsete tasude kogu liidu kaalutud keskmise kord aastas läbi vaatama.

                     (9)

                     Käesoleva määrusega ette nähtud meetmed on kooskõlas sidekomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kõne mobiilsidevõrgus lõpetamise maksimaalsete tasude kogu liidu kaalutud keskmiseks sätestatakse 0,0085 eurot minutis.

            Artikkel 2
            Rakendusmäärus (EL) 2017/2311 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 172, 30.6.2012, lk 10.

            (2)  Komisjoni 13. detsembri 2017. aasta rakendusmäärus (EL) 2017/2311, milles sätestatakse kõne mobiilsidevõrgus lõpetamise maksimaalsete tasude kogu liidu kaalutud keskmine ja tunnistatakse kehtetuks rakendusmäärus (EL) 2016/2292 (ELT L 331, 14.12.2017, lk 39).

            (3)  Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT L 108, 24.4.2002, lk 33).

            (4)  Euroopa Parlamendi ja nõukogu 7. märtsi 2002. aasta direktiiv 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) (EÜT L 108, 24.4.2002, lk 7).


title: Komisjoni rakendusmäärus (EL) 2018/1981, 13. detsember 2018, millega pikendatakse vaseühendite kui asendamisele kuuluvate toimeainete heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  14.12.2018

                  ET

                  Euroopa Liidu Teataja

                  L 317/16

         KOMISJONI RAKENDUSMÄÄRUS (EL) 2018/1981,
         13. detsember 2018,
         millega pikendatakse vaseühendite kui asendamisele kuuluvate toimeainete heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 20 lõikega 1,
         ning arvestades järgmist:

                     (1)

                     Komisjoni direktiiviga 2009/37/EÜ (2) kanti vaseühendid toimeainena nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine vaseühendite heakskiit, nagu on sätestatud rakendusmääruse (EL) nr 540/2011 lisa A osas, aegub 31. jaanuaril 2019.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus vaseühendite heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 16. detsembril 2016 Euroopa Toiduohutusametile (edaspidi „amet“) ja komisjonile.

                     (7)

                     Amet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Amet tegi täiendava koondtoimiku ka üldsusele kättesaadavaks.

                     (8)

                     20. detsembril 2017 esitas amet komisjonile oma järeldused (6) selle kohta, kas võib eeldada, et vaseühendid vastavad määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande vaseühendite kohta alalisele taime-, looma-, toidu- ja söödakomiteele 25. mail 2018.

                     (9)

                     Taotlejale anti võimalus esitada pikendamisaruande kavandi kohta märkusi.

                     (10)

                     Vähemalt ühe toote puhul iga vaseühendi kohta on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane vaseühendite heakskiitu pikendada.

                     (11)

                     Vaseühendite heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida vaseühendeid sisaldavate taimekaitsevahendite puhul võidakse lubada. Seega on asjakohane kaotada üksnes fungitsiidi ja bakteritsiidina kasutamise piirang.

                     (12)

                     Komisjon võtab siiski arvesse, et vaseühendid on vastavalt määruse (EÜ) nr 1107/2009 artiklile 24 asendamisele kuuluvad ained. Vaseühendid on määruse (EÜ) nr 1107/2009 II lisa punktide 3.7.2.1 ja 3.7.2.3 kohased püsivad ja toksilised ained, kuna nende poolestusaeg pinnases on pikem kui 120 päeva ja pikaajalise täheldatava toimeta kontsentratsioon on veeorganismide puhul väiksem kui 0,01 mg/l. Seega vastavad vaseühendid määruse (EÜ) nr 1107/2009 II lisa punkti 4 teises taandes sätestatud tingimusele.

                     (13)

                     Seega on asjakohane pikendada vaseühendite kui määruse (EÜ) nr 1107/2009 artikli 24 kohaselt asendamisele kuuluvate ainete heakskiitu.

                     (14)

                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud.

                     (15)

                     Eelkõige on asjakohane piirata vaseühendeid sisaldavate taimekaitsevahendite kasutusmäärasid maksimaalselt 28 kg vasega hektari kohta 7 aasta jooksul (st keskmiselt 4 kg hektari kohta aastas), et minimeerida vase võimalikku akumuleerumist pinnases ja muude kui sihtorganite kokkupuudet sellega; samas tuleb arvesse võtta liikmesriikides perioodiliselt valitsevaid põllumajandus- ja ilmastikutingimusi, mis suurendavad seenhaiguste võimalusi. Taimekaitsevahenditele lubasid andes peaksid liikmesriigid pöörama tähelepanu teatavatele probleemidele ning püüdma kasutusmäärasid nii palju kui võimalik vähendada.

                     (16)

                     Samuti on asjakohane piirata teatavate toksikoloogilisi probleeme tekitavate lisandite sisaldust.

                     (17)

                     Seepärast tuleks rakendusmääruse (EL) nr 540/2011 lisa vastavalt muuta.

                     (18)

                     Komisjoni rakendusmäärusega (EL) 2018/84 (7) pikendati vaseühendite heakskiidu kehtivusaega 31. jaanuarini 2019, et pikendamismenetluse saaks lõpule viia enne kõnealuste ainete heakskiidu aegumist. Võttes arvesse, et heakskiidu pikendamise otsus võeti vastu enne heakskiidu kehtivusaja pikendatud lõppkuupäeva, tuleks käesolevat määrust kohaldada alates 1. jaanuarist 2019.

                     (19)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Asendamisele kuuluvate toimeainete heakskiidu pikendamine
            Vaseühendite kui asendamisele kuuluvate toimeainete heakskiitu pikendatakse vastavalt I lisale.

            Artikkel 2
            Rakendusmääruse (EL) nr 540/2011 muudatused
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 23. aprilli 2009. aasta direktiiv 2009/37/EÜ, millega muudetakse nõukogu direktiivi 91/414/EMÜ, et lisada toimeainete hulka kloormekvaat, vaseühendid, propakvisafop, kvisalofolop-P, teflubensuroon ja ζ-tsüpermetriin (ELT L 104, 24.4.2009, lk 23).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA (Euroopa Toiduohutusamet), 2018. Conclusion on the peer review of the pesticide risk assessment of the active substance copper compounds, EFSA Journal 2018; 16(1): 5152.

            (7)  Komisjoni 19. jaanuari 2018. aasta rakendusmäärus (EL) 2018/84, millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega (ELT L 16, 20.1.2018, lk 8).

            I LISA

                        Tavanimetus, identifitseerimisnumbrid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                        Vaseühendid:

                        1. jaanuar 2019

                        31. detsember 2025

                        Lubatud kasutada üksnes koguses maksimaalselt 28 kg hektari kohta seitsme aasta jooksul.
                        Euroopa Parlamendi ja nõukogu määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse vaseühendite kohta koostatud läbivaatamisaruande järeldusi, eelkõige selle I ja II liidet.
                        Üldhindamisel pööravad liikmesriigid erilist tähelepanu

                                    —

                                    käitajate, töötajate ja kõrvalseisjate turvalisusele ning tagavad, et kasutustingimustega nähtaks vajaduse korral ette piisavad isikukaitsevahendid ja muud riskivähendusmeetmed;

                                    —

                                    veeorganismide ja sihtrühma mittekuuluvate organismide kaitsele; seoses kõnealuste kindlakstehtud riskidega kohaldatakse vajaduse korral riski vähendamise meetmeid, näiteks puhvervööndeid;

                                    —

                                    kasutatava toimeaine kogusele ja tagavad, et lubatud kogused ei ületa nii kasutusmäärade kui ka kasutusalade osas vähimat, mida on vaja soovitud tulemuse saamiseks ega põhjusta vastuvõetamatut mõju keskkonnale, võttes arvesse vase taustataset kasutamiskohas ja muudest allikatest tulevat vasesisendit, kui sellised andmed on kättesaadavad. Liikmesriigid võivad kehtestada maksimaalse aastase kasutusmäära, mis ei ületa 4 kg vaske hektari kohta.

                        vaskhüdroksiid CASi nr 20427-59-2 CIPACi nr 44.305

                        Vask(II)hüdroksiid

                        ≥ 573 g/kg

                        vaskoksükloriid CASi nr 1332-65-6 või 1332-40-7 CIPACi nr 44.602

                        Divaskkloriidtrihüdroksiid

                        ≥ 550 g/kg

                        vaskoksiid CASi nr 1317-39-1 CIPACi nr 44.603

                        Vaskoksiid

                        ≥ 820 g/kg

                        bordoo vedelik CASi nr 8011-63-0 CIPACi nr 44.604

                        Puudub

                        ≥ 245 g/kg

                        kolmealuseline vasksulfaat CASi nr 12527-76-3 CIPACi nr 44.306

                        Puudub

                        ≥ 490 g/kg
                        Järgmiste lisandite sisaldus ei tohi ületada järgmisi tasemeid:

                                    arseen: kuni 0,1 mg/g vasesisaldusest

                                    kaadmium: kuni 0,1 mg/g vasesisaldusest

                                    plii: kuni 0,3 mg/g vasesisaldusest

                                    nikkel: kuni 1 mg/g vasesisaldusest

                                    koobalt: kuni 3 mg/kg

                                    elavhõbe: kuni 5 mg/kg

                                    kroom: kuni 100 mg/kg

                                    antimon: kuni 7 mg/kg

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt.

                        1)

                        A osast jäetakse välja kanne 277 vaseühendite kohta;

                        2)

                        E osasse lisatakse järgmine kanne:

                                    Nr

                                    Tavanimetus, identifitseerimisnumbrid

                                    IUPACi nimetus

                                    Puhtus (1)

                                    Heakskiitmise kuupäev

                                    Heakskiidu aegumine

                                    Erisätted

                                    „10

                                    Vaseühendid:

                                    1. jaanuar 2019

                                    31. detsember 2025

                                    Lubatud kasutada üksnes koguses maksimaalselt 28 kg hektari kohta seitsme aasta jooksul.
                                    Euroopa Parlamendi ja nõukogu määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse vaseühendite kohta koostatud läbivaatamisaruande järeldusi, eelkõige selle I ja II liidet.
                                    Üldhindamisel pööravad liikmesriigid erilist tähelepanu

                                                —

                                                käitajate, töötajate ja kõrvalseisjate turvalisusele ning tagavad, et kasutustingimustega nähtaks vajaduse korral ette piisavad isikukaitsevahendid ja muud riskivähendusmeetmed;

                                                —

                                                veeorganismide ja sihtrühma mittekuuluvate organismide kaitsele; seoses kõnealuste kindlakstehtud riskidega kohaldatakse vajaduse korral riski vähendamise meetmeid, näiteks puhvervööndeid;

                                                —

                                                kasutatava toimeaine kogusele ja tagavad, et lubatud kogused ei ületa nii kasutusmäärade kui ka kasutusalade osas vähimat, mida on vaja soovitud tulemuse saamiseks ega põhjusta vastuvõetamatut mõju keskkonnale, võttes arvesse vase taustataset kasutamiskohas ja muudest allikatest tulevat vasesisendit, kui sellised andmed on kättesaadavad. Liikmesriigid võivad kehtestada maksimaalse aastase kasutusmäära, mis ei ületa 4 kg vaske hektari kohta.“

                                    vaskhüdroksiid CASi nr 20427-59-2 CIPACi nr 44.305

                                    Vask(II)hüdroksiid

                                    ≥ 573 g/kg

                                    vaskoksükloriid CASi nr 1332-65-6 või 1332-40-7 CIPACi nr 44.602

                                    Divaskkloriidtrihüdroksiid

                                    ≥ 550 g/kg

                                    vaskoksiid CASi nr 1317-39-1 CIPACi nr 44.603

                                    Vaskoksiid

                                    ≥ 820 g/kg

                                    bordoo vedelik CASi nr 8011-63-0 CIPACi nr 44.604

                                    Puudub

                                    ≥ 245 g/kg

                                    kolmealuseline vasksulfaat CASi nr 12527-76-3 CIPACi nr 44.306

                                    Puudub

                                    ≥ 490 g/kg
                                    Järgmiste lisandite sisaldus ei tohi ületada järgmisi tasemeid:

                                                arseen: kuni 0,1 mg/g vasesisaldusest

                                                kaadmium: kuni 0,1 mg/g vasesisaldusest

                                                plii: kuni 0,3 mg/g vasesisaldusest

                                                nikkel: kuni 1 mg/g vasesisaldusest

                                                koobalt: kuni 3 mg/kg

                                                elavhõbe: kuni 5 mg/kg

                                                kroom: kuni 100 mg/kg

                                                antimon: kuni 7 mg/kg

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2018/1982, 13. detsember 2018, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne üheksandas osalises hankemenetluses

text:
                  14.12.2018

                  ET

                  Euroopa Liidu Teataja

                  L 317/21

         KOMISJONI RAKENDUSMÄÄRUS (EL) 2018/1982,
         13. detsember 2018,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne üheksandas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1)

         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kahekümne üheksanda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kahekümne üheksandas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 11. detsembril 2018, kehtestatakse madalaim müügihind 145,10 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Nõukogu rakendusmäärus (EL) 2019/92, 21. jaanuar 2019, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

text:
                  22.1.2019

                  ET

                  Euroopa Liidu Teataja

                  L 19/1

         NÕUKOGU RAKENDUSMÄÄRUS (EL) 2019/92,
         21. jaanuar 2019,
         millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 14 lõikeid 1 ja 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 17. märtsil 2014 vastu määruse (EL) nr 269/2014.

                     (2)

                     Tulenevalt loetellu kantud isiku surmast leiab nõukogu, et seda isikut käsitlev kanne tuleks määruse (EL) nr 269/2014 I lisast välja jätta.

                     (3)

                     Määruse (EL) nr 269/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 269/2014 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. jaanuar 2019

                  Nõukogu nimel

                  eesistuja

               F. MOGHERINI

            (1)  ELT L 78, 17.3.2014, lk 6.

            LISA
            Määruse (EL) nr 269/2014 I lisas esitatud loetelust jäetakse välja järgmist isikut käsitlev kanne:

                           „150.

                           Iosif (Joseph) Davydovich KOBZON“


title: Nõukogu rakendusmäärus (EL) 2019/93, 21. jaanuar 2019, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

text:
                  22.1.2019

                  ET

                  Euroopa Liidu Teataja

                  L 19/3

         NÕUKOGU RAKENDUSMÄÄRUS (EL) 2019/93,
         21. jaanuar 2019,
         millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 30. augustil 2017 vastu määruse (EL) 2017/1509.

                     (2)

                     Kaks määruse (EL) 2017/1509 XV lisas loetletud füüsilist isikut on surnud ning kanded nende kohta tuleks nimetatud lisast välja jätta.

                     (3)

                     Määruse (EL) 2017/1509 XV lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2017/1509 XV lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. jaanuar 2019

                  Nõukogu nimel

                  eesistuja

               F. MOGHERINI

            (1)  ELT L 224, 31.8.2017, lk 1.

            LISA
            Määruse (EL) 2017/1509 XV lisa punktist a jäetakse välja järgmised kanded:

                        2.

                        CHU Kyu-Chang (sünniaeg: 25.11.1928)

                        4.

                        KIM Yong-chun (sünniaeg: 4.3.1935).


title: Komisjoni rakendusmäärus (EL) 2019/261, 14. veebruar 2019, millega muudetakse rakendusmäärust (EL) 2018/140, millega kehtestatakse Hiina Rahvavabariigist pärit teatavate malmist toodete impordi suhtes lõplik dumpinguvastane tollimaks ja nõutakse lõplikult sisse selle impordi suhtes kehtestatud ajutine tollimaks ning lõpetatakse uurimine seoses Indiast pärit teatavate malmist toodete impordiga

text:
                  15.2.2019

                  ET

                  Euroopa Liidu Teataja

                  L 44/4

         KOMISJONI RAKENDUSMÄÄRUS (EL) 2019/261,
         14. veebruar 2019,
         millega muudetakse rakendusmäärust (EL) 2018/140, millega kehtestatakse Hiina Rahvavabariigist pärit teatavate malmist toodete impordi suhtes lõplik dumpinguvastane tollimaks ja nõutakse lõplikult sisse selle impordi suhtes kehtestatud ajutine tollimaks ning lõpetatakse uurimine seoses Indiast pärit teatavate malmist toodete impordiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 9 lõiget 4,
         ning arvestades järgmist:

                     (1)

                     Rakendusmäärusega (EL) 2018/140 (2) kehtestas komisjon lõpliku dumpinguvastase tollimaksu määraga 15,5 %–38,1 % teatavate selliste Hiina Rahvavabariigist pärit lamellaargrafiitmalmist (hallmalmist) või keragrafiitmalmist (kõrgtugevast malmist) toodete ja nende osade impordi suhtes, mis kuuluvad CN-koodide ex 7325 10 00 (TARICi kood 7325100031) ja ex 7325 99 10 (TARICi kood 7325991051) alla.

                     (2)

                     Euroopa Kohtu 12. juuli 2018. aasta otsusega liidetud kohtuasjades C-397/17 ja C-398/17, Profit Europe, (3) leidis Euroopa Kohus, et kombineeritud nomenklatuuri (edaspidi „CN“) tuleb tõlgendada nii, et keragrafiitmalmist toruliitmikud tuleb klassifitseerida CNi jääkalamrubriiki 7307 19 90 muude toruliitmikena, mitte CNi alamrubriiki 7307 11 10 mittetempermalmist liitmikena või CNi alamrubriiki 7307 19 10 tempermalmist liitmikena.

                     (3)

                     Tariifirubriigid 7325 ja 7307 on peaaegu ühesuguse struktuuriga ja nendes käsitletakse samu materjale. Seepärast peeti asjakohaseks kajastada Euroopa Kohtu järeldust ka rubriigi 7325 alla kuuluvate toodete klassifitseerimisel.

                     (4)

                     Teatavaid keragrafiitmalmist (tuntud ka kui kõrgtugev malm) tooteid käsitlevas rakendusmääruses (EL) 2018/140 kasutati jätkuvalt kõnealuste toodete klassifitseerimist CN-koodi 7325 99 10 alla muude tempermalmist toodetena.

                     (5)

                     Seepärast tuleks rakendusmääruses (EL) 2018/140 loetletud koodide seas asendada CN-kood ex 7325 99 10 (TARICi kood 7325991051) CN-koodiga ex 7325 99 90 (TARICi kood 7325999080) selliste kaupade puhul, mille impordi suhtes kehtib lõplik dumpinguvastane tollimaks.

                     (6)

                     Selleks et tagada kehtivate dumpinguvastaste tollimaksude tõhus kogumine, tuleks rakendusmäärust (EL) 2018/140 vastavalt muuta.

                     (7)

                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2018/140 artikli 1 lõige 1 asendatakse järgmisega:

                  „1.   Kehtestatakse lõplik dumpinguvastane tollimaks teatavate selliste Hiina Rahvavabariigist pärit lamellaargrafiitmalmist (hallmalmist) või keragrafiitmalmist (kõrgtugevast malmist) toodete ja nende osade impordi suhtes, mis kuuluvad praegu CN-koodide ex 7325 10 00 (TARICi kood 7325100031) ja ex 7325 99 90 (TARICi kood 7325999080) alla.
                  Need on tooted, mida kasutatakse:

                              —

                              maapinnal või maapinna all asuvate süsteemide ja/või nende avade katmiseks, ning samuti

                              —

                              maapinnal või maapinna all asuvatele süsteemidele juurde pääsemiseks ja/või nende vaatlemise võimaldamiseks.

                        Tooted võivad olla masintöödeldud, kaetud, värvitud ja/või kombineeritud muude materjalidega, nagu betoon, kõnniteeplaadid või -kivid.
                  Vaatlusaluse toote määratlus ei hõlma järgmisi tooteliike:

                              —

                              standardi EN 1433 kohased äravoolukanalite restid ja kaaned, mida kasutatakse polümeerist, plastist, galvaanitud terasest või betoonist äravoolukanalite osana, mis võimaldab pinnaveel voolata äravoolukanalisse;

                              —

                              standardi EN 1253 kohased katusetrapid, põrandatrapid, puhastusavad ja puhastusavade luugid;

                              —

                              astmerauad, kangid ja tuletõrjehüdrandid.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Komisjoni 29. jaanuari 2018. aasta rakendusmäärus (EL) 2018/140, millega kehtestatakse Hiina Rahvavabariigist pärit teatavate malmist toodete impordi suhtes lõplik dumpinguvastane tollimaks ja nõutakse lõplikult sisse selle impordi suhtes kehtestatud ajutine tollimaks ning lõpetatakse uurimine seoses Indiast pärit teatavate malmist toodete impordiga (ELT L 25, 30.1.2018, lk 6).

            (3)  Kohtuotsus, Euroopa Kohus, 12. juuli 2018, liidetud kohtuasjad C-397/17 ja C-398/17, Profit Europe NV vs. Belgische Staat, ECLI:EU:C:2018:564.


title: Komisjoni rakendusmäärus (EL) 2019/263, 14. veebruar 2019, millega muudetakse rakendusmäärust (EL) nr 964/2014 kaasinvesteerimisrahastu ja linnaarendusfondi rahastamisvahendite tüüptingimuste osas

text:
                  15.2.2019

                  ET

                  Euroopa Liidu Teataja

                  L 44/8

         KOMISJONI RAKENDUSMÄÄRUS (EL) 2019/263,
         14. veebruar 2019,
         millega muudetakse rakendusmäärust (EL) nr 964/2014 kaasinvesteerimisrahastu ja linnaarendusfondi rahastamisvahendite tüüptingimuste osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eriti selle artikli 38 lõike 3 teist lõiku,
         ning arvestades järgmist:

                     (1)

                     Komisjoni rakendusmääruse (EL) nr 964/2014 (2) I, V ja VI lisas on sätestatud korraldusasutuse ja finantsvahendaja vahelise rahastamislepingu selgitustega sisukord, kaasinvesteerimisrahastu tingimused ja linnaarendusfondi tingimused.

                     (2)

                     Määruse (EL) nr 1303/2013 artiklis 40 selgitatakse juhtimiskontrolli ja auditeerimiskorda juhul, kui rahastamisvahendeid rakendavad EIP või muud sellised rahvusvahelised finantseerimisasutused, milles liikmesriigil on osalus. Selline kord peaks kajastuma I lisas kui sellise rahastamislepingu osa, mis on sõlmitud korraldusasutuse ja EIP või muu sellise rahvusvahelise finantseerimisasutuse vahel, milles liikmesriigil on osalus.

                     (3)

                     Määruse (EL) nr 1303/2013 artiklis 43a, mis lisati Euroopa Parlamendi ja nõukogu määrusega (EL, Euratom) 2018/1046, (3) selgitatakse finantsinstrumentide suhtes kohaldatavaid eeskirju seoses turumajanduse põhimõttel tegutsevate investorite diferentseeritud kohtlemisega kasumi ja riski jagamise puhul. Rakendusmääruse (EL) nr 964/2014 I, V ja VI lisas kasutatud terminoloogia tuleks viia vastavusse määruse (EL) nr 1303/2013 artikli 43a terminoloogiaga.

                     (4)

                     Käesolevas määruses sätestatud meetmed on kooskõlas Euroopa struktuuri- ja investeerimisfondide koordineerimiskomitee arvamusega.

                     (5)

                     Õiguskindluse tagamiseks ja selleks et alates 2. augustist 2018 või varem kooskõlas määruse (EL, Euratom) 2018/1046 artikliga 282 kohaldatava määruse (EL) nr 1303/2013 muudetud sätete ja käesoleva määruse sätete vahelised lahknevused oleksid minimaalsed, peaks käesolev määrus jõustuma järgmisel päeval pärast selle avaldamist Euroopa Liidu Teatajas

                     (6)

                     Seepärast tuleks rakendusmäärust (EL) nr 964/2014 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 964/2014 I, V ja VI lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 320.

            (2)  Komisjoni 11. septembri 2014. aasta rakendusmäärus (EL) nr 964/2014, millega kehtestatakse Euroopa Parlamendi ja nõukogu määruse (EL) nr 1303/2013 rakendussätted seoses rahastamisvahendite standardtingimustega (ELT L 271, 12.9.2014, lk 16).

            (3)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

            LISA
            Rakendusmääruse (EL) nr 964/2014 I, V ja VI lisa muudetakse järgmiselt.

                        1.

                        I lisas muudetakse korraldusasutuse ja finantsvahendaja vahelise rahastamislepingu selgitustega sisukorda järgmiselt.

                                    a)

                                    Punkti 11 lisatakse uus lõik:
                                    „Sätted juhtimiskontrolli ja auditeerimiskorra kohta kooskõlas määruse (EL) nr 1303/2013 artikli 40 lõigetega 1 ja 2 juhtudel, kui rahastamisvahendeid rakendavad EIP või muud sellised rahvusvahelised finantseerimisasutused, milles liikmesriigil on osalus.“

                                    b)

                                    Punktis 17 asendatakse kolmas lõik järgmisega:
                                    „Sätted, milles käsitletakse Euroopa struktuuri- ja investeerimisfondidest saadud toetusel põhinevate vahendite uuesti kasutamist kuni rahastamiskõlblikkusperioodi lõpuni vastavalt määruse (EL) nr 1303/2013 artiklile 44 ning, kui see on asjakohane, diferentseeritud kohtlemist käsitlevad sätted, nagu on osutatud artiklis 43a.“

                        2.

                        V lisas muudetakse kaasinvesteerimisrahastu tingimusi järgmiselt.

                                    a)

                                    Punktis „Fondi osamakse rahastamisvahendile: summa ja määr (toote üksikasjad)“ asendatakse neljas lõik järgmisega:
                                    „Turumajanduse põhimõttel tegutsevate investorite diferentseeritud kohtlemine, mille eesmärk on üksnes asümmeetriline kasumi jagamine, tuleb kehtestada kooskõlas määruse (EL) nr 1303/2013 artikliga 43a ja määruse (EL) nr 651/2014 artikli 21 lõike 13 punktiga b.“

                                    b)

                                    Punktis „Abikõlblikud finantsvahendajad ja kaasinvestorid“ asendatakse kolmas lõik järgmisega:
                                    „Korraldusasutus ja fondifond peavad finantsvahendajate valimisel järgima liidu õigusakte. Finantsvahendajate valimine peab olema avatud, läbipaistev, proportsionaalne, mittediskrimineeriv ja vältima huvide konflikte. Finantsvahendajate valimisel tuleb kehtestada asjakohased riskijagamise kokkulepped diferentseeritud kohtlemise puhul ja määrata kindlaks võimalik teenitud intress.“

                        3.

                        VI lisas muudetakse linnaarendusfondi tingimusi järgmiselt.

                                    a)

                                    Punktis „Riigiabi mõju“ asendatakse viies lõik järgmisega:
                                    „Diferentseeritud kohtlemine (riskijagamise korra asümmeetrilised tingimused) fondifondi, finantsvahendaja osaluse ja kaasinvestorite osaluse puhul fonditasandil ning projektitasandil laenude kujul kehtestatakse kooskõlas määruse (EL) nr 1303/2013 artikliga 43a ning määruse (EL) nr 651/2014 artikli 16 lõike 8 punktidega b ja c, nagu on täpsustatud hinnakujunduspõhimõtetes.“

                                    b)

                                    Punktis „Programmi osamakse rahastamisvahendile: summa ja määr (toote üksikasjad)“ asendatakse esimene lõik järgmisega:
                                    „Tegelik riskijagamismäär, programmi avaliku sektori toetus, diferentseeritud kohtlemine ja laenude intressimäär põhinevad eelhindamise järeldustel ning peavad tagama, et lõppsaajate kasu vastab määruse (EL) nr 651/2014 artikli 16 lõike 8 punktile b.“

                                    c)

                                    Punktis „Laenuandmine ja riskijagamine finantsvahendaja tasandil (huvide kooskõlastamine)“ asendatakse kuues taane järgmisega:
                                    „Risk jagatakse finantsvahendaja ja kaasinvestorite vahel (fonditasandil või linnaarenguprojekti tasandil) proportsionaalselt, nagu ka programmi osamaksete puhul, välja arvatud juhul, kui määruse (EL) nr 1303/2013 artikli 37 lõike 2 punktis c osutatud eelhindamisest nähtub, et on vaja diferentseeritud kohtlemist, mida rakendatakse kaasinvestorite vahelise asümmeetrilise riskijagamisena. Selline kord peab olema kooskõlas määruse (EL) nr 651/2014 artikli 16 lõike 8 punktidega b ja c ning sisalduma osaliste vahelises kaasinvesteerimislepingus. Sellist korda ei kohaldata 1 % osamakse suhtes, mille finantsvahendaja investeeris huvide kooskõlastamiseks omavahenditest, nagu eespool osutatud.“

                                    d)

                                    Punktis „Abikõlblikud finantsvahendajad“ asendatakse kuues lõik järgmisega:
                                    „Korraldusasutus ja fondifond peavad finantsvahendajate valimisel järgima liidu õigusakte. Finantsvahendajate valimine peab olema avatud, läbipaistev, proportsionaalne, mittediskrimineeriv ja vältima huvide konflikte. Finantsvahendajate valimisel tuleb püüda kehtestada asjakohane riskijagamise kord diferentseeritud kohtlemise puhul.“


title: Komisjoni rakendusmäärus (EL) 2019/368, 4. märts 2019, millega tunnistatakse kehtetuks rakendusmäärus (EL) nr 444/2013 teatavate kaupade klassifitseerimise kohta kombineeritud nomenklatuuris

text:
                  7.3.2019

                  ET

                  Euroopa Liidu Teataja

                  L 66/1

         KOMISJONI RAKENDUSMÄÄRUS (EL) 2019/368,
         4. märts 2019,
         millega tunnistatakse kehtetuks rakendusmäärus (EL) nr 444/2013 teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja võtta meetmed teatavate kaupade klassifitseerimise kohta.

                     (2)

                     Rakendusmäärusega (EL) nr 444/2013 (3) klassifitseeris komisjon toote, mis on saadud rasvatustatud sojaubadest pärast õli ekstraheerimist ja veel täiendavat ekstraheerimist vee ja etanooliga lahustuvate sahhariidide ja mineraalide eemaldamiseks (edaspidi „asjaomane toode“), kombineeritud nomenklatuuri alamrubriiki 2309 90 31 kui „muud loomasöödana kasutatavad tooted“.

                     (3)

                     Kvalitatiivse testi (jood-tärklise reaktsioon; mikroskoopiline analüüs) abil tehakse kindlaks, kas rubriigi 2309 toodetes on tärklist. Kui tärklise olemasolu on kindlaks tehtud, määratakse rubriiki 2309 kuuluva mis tahes toote tärklisesisaldus polarimeetrilise meetodi (Ewersi meetod) abil, nagu on sätestatud komisjoni määruse (EÜ) nr 152/2009 (4) III lisa L osas. Kui polarimeetrilist meetodit ei saa kasutada näiteks selle tõttu, et tooteis on märkimisväärsetes kogustes komisjoni määruse (EÜ) nr 121/2008 (5) artiklis 1 loetletud spetsiifilisi aineid, tuleb kohaldada kõnealuse määruse lisas sätestatud ensümaatilist analüüsimeetodit.

                     (4)

                     Rakendusmääruse (EL) nr 444/2013 vastuvõtmise ajal oli polarimeetriline meetod ainus asjaomase toote jaoks kohaldatav analüüsimeetod.

                     (5)

                     Oma otsusega kohtuasjas C-144/15 („Customs Support Holland BV“) (6) otsustas Euroopa Kohus, et sojavalgu kontsentraat, mis on tehtud sobivaks söödana kasutamiseks, tuleb klassifitseerida rubriiki 2309. Põhikohtuasjas kõne all olnud sojavalgu kontsentraati kirjeldatakse sellisel juhul kui saadust kooritud, jahvatatud ja aurutatud sojaubadest, mis esmalt läbivad õli eemaldamise protsessi, ja pärast seda jääb järele nn soja jäme jahu (söödajahu). Seejärel töödeldakse söödajahu etanooli ja veega jääkrasva eemaldamiseks, muude koostisosade peale valkude - eelkõige süsivesikute ja kiudainete - sisalduse vähendamiseks ja teatavate kahjulike ainete eemaldamiseks. Sel viisil saadud sojavalgu kontsentraat ei sisalda jälgi kasutatud etanoolist ning koosneb muu hulgas valkudest ja tärklisest.

                     (6)

                     Põhikohtuasjas C-144/15 käsitletud toode ja asjaomane toode on piisavalt sarnased, kuna mõlemad on sojatoodetel põhinevad söödajahu tooted, mis tuleb klassifitseerida rubriiki 2309. Kumbki toode ei ole rubriigi 2304 jääde, mis on otseselt saadud sojaõli ekstraheerimisel, vaid need on protsessi tulemuseks, mille puhul algupärane taimne materjal on kaotanud oma põhiomadused.

                     (7)

                     Komisjoni rakendusmäärusega (EL) 2017/68 (7) lisati „sojatooted“ määruse (EÜ) nr 121/2008 artiklis 1 esitatud selliste söödamaterjalide loetellu, mille puhul määratakse loomasöödana kasutatavate valmististe (rubriik 2309) tärklisesisaldus ensümaatilise analüüsimeetodi abil.

                     (8)

                     Seepärast tuleks õiguskindluse huvides seoses rubriiki 2309 kuuluvatel sojatoodetel põhinevate toodete tariifsel klassifitseerimisel ning selleks, et tagada kombineeritud nomenklatuuri ühetaoline kohaldamine kogu liidus, tunnistada kehtetuks rakendusmäärus (EL) nr 444/2013.

                     (9)

                     On asjakohane sätestada, et siduvale tariifiinformatsioonile, mis on esitatud rakendusmääruse (EL) nr 444/2013 põhjal seoses käesolevas määruses käsitletud toodetega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.

                     (10)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärus (EL) nr 444/2013 tunnistatakse kehtetuks.

            Artikkel 2
            Siduvale tariifiinformatsioonile, mis on esitatud rakendusmääruse (EL) nr 444/2013 põhjal seoses käesolevas määruses käsitletud toodetega, võib määruse (EL) nr 952/2013 artikli 34 lõike 9 kohaselt tugineda kolm kuud alates käesoleva määruse jõustumisest.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. märts 2019

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            (3)  Komisjoni 7. mai 2013. aasta rakendusmäärus (EL) nr 444/2013 teatavate kaupade klassifitseerimise kohta kombineeritud nomenklatuuris (ELT L 130, 15.5.2013, lk 19).

            (4)  Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).

            (5)  Komisjoni 11. veebruari 2008. aasta määrus (EÜ) nr 121/2008, millega sätestatakse loomasöödana kasutatavate toodete (valmististe) (CN-kood 2309) tärklisesisalduse määramise meetod (ELT L 37, 12.2.2008, lk 3).

            (6)  ECLI EU:C:2016:133.

            (7)  Komisjoni 9. jaanuari 2017. aasta rakendusmäärus (EL) 2017/68, millega muudetakse määrust (EÜ) nr 121/2008, millega sätestatakse loomasöödana kasutatavate toodete (valmististe) (CN-kood 2309) tärklisesisalduse määramise meetod (ELT L 9, 13.1.2017, lk 4).


title: Komisjoni rakendusmäärus (EL) 2019/456, 20. märts 2019, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  21.3.2019

                  ET

                  Euroopa Liidu Teataja

                  L 79/13

         KOMISJONI RAKENDUSMÄÄRUS (EL) 2019/456,
         20. märts 2019,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Komisjoni rakendusotsusega 2014/155/EL (3) lubati kooskõlas Euroopa Parlamendi ja nõukogu määrusega (EÜ) nr 258/97 (4) lasta turule koriandri (Coriandrum sativum) seemnete õli toidu uuendkoostisosana kasutamiseks toidulisandites.

                     (5)

                     Äriühing Ovalie Innovation (edaspidi „taotleja“) esitas 17. mail 2018 komisjonile taotluse koriandri (Coriandrum sativum) seemnete õli spetsifikatsioonide muutmise kohta määruse (EL) 2015/2283 artikli 10 lõike 1 tähenduses. Taotleja soovis vähendada seebistumisarvu madalamat väärtust praeguselt 186 mg KOH/g-lt 179 mg KOH/g-le.

                     (6)

                     Taotleja põhjendas taotlust, märkides, et muudatus on vajalik, et võtta arvesse seebistumisarvu muutumist koriandriseemneõli tootmisprotsessi käigus, kui seda rafineeritakse toidulisandites kasutamiseks.

                     (7)

                     Komisjon leidis, et Euroopa Toiduohutusametil ei ole vaja teha määruse (EL) 2015/2283 artikli 10 lõike 3 kohast esitatud taotluse ohutushinnangut, sest koriandriseemneõli seebistumisarvu ei vähendata palju ja samas jääb seebistumatu aine hulga samaaegne suurendamine, mida võib pidada uuendtoidu ohutuse seisukohast oluliseks, lubatud piiridesse.

                     (8)

                     Ettepanek koriandri (Coriandrum sativum) seemnete õli seebistumisarvu muutmiseks ei muuda asjaomase õli loa aluseks olevaid ohutuskaalutlusi. Seepärast on asjakohane muuta uuendtoidu koriandri (Coriandrum sativum) seemnete õli spetsifikatsioone seebistumisarvu sisalduse kavandatud taseme saavutamiseks.

                     (9)

                     Taotluses esitatud teabe alusel on piisavalt alust arvata, et uuendtoidu koriandri (Coriandrum sativum) seemnete õli spetsifikatsioonide kavandatud muudatused on kooskõlas määruse (EL) 2015/2283 artikliga 12.

                     (10)

                     Seepärast tuleks rakendusmääruse (EL) 2017/2470 lisa vastavalt muuta.

                     (11)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2015/2283 artikli 6 sätete kohase liidus lubatud uuendtoitude loetelu kannet, mis on lisatud rakendusmäärusesse (EL) 2017/2470 ja milles käsitletakse uuendtoidu koriandri (Coriandrum sativum) seemnete õli, muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. märts 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 19. märtsi 2014. aasta rakendusotsus 2014/155/EL, millega antakse luba koriandriseemneõli turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 85, 21.3.2014, lk 13).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            LISA
            Rakendusmääruse (EL) 2017/2470 lisa tabelis 2 („Spetsifikatsioonid“) asendatakse koriandri (Coriandrum sativum) seemnete õli käsitlev kanne järgmisega:

                           Lubatud uuendtoit

                           Spetsifikatsioonid

                           „Koriandri (

                                 Coriandrum sativum

                              ) seemnete õli

                              Kirjeldus/määratlus

                           Koriandriseemneõli on rasvhapete glütseriide sisaldav õli, mida toodetakse koriandritaime Coriandrum sativum L. seemnetest.
                           Helekollast värvi, maheda maitsega
                           CASi nr: 8008-52-4
                           Rasvhappeline koostis:

                                       Palmitiinhape (C16:0): 2–5 %

                                       Steariinhape (C18:0): < 1,5 %

                                       Petroseliinhape (cis-C18:1(n-12)): 60–75 %

                                       Oleiinhape (cis-C18:1(n-9)): 8–15 %

                                       Linoolhape (C18:2): 12–19 %

                                       α-linoleenhape (C18:3): < 1,0 %

                                       Transrasvhapped: ≤ 1,0 %

                              Puhtus:

                           Murdumisnäitaja (20 °C): 1,466–1,474
                           Happearv: ≤ 2,5 mg KOH/g
                           Peroksiidiarv: ≤ 5,0 meq/kg
                           Joodiarv: 88–110 ühikut
                           Seebistumisarv: 179–200 mg KOH/g
                           Seebistumatu aine: ≤ 15 g/kg“